2024 m. kandidatų turnyras

**2024 m. kandidatų turnyras** –  tai  atvirosios šachmatų varžybos, išaiškinusios šachmatininką 2024 metais žaisiantį mačą dėl pasaulio šachmatų čempiono vardo.

Turnyras vyko 2024 m. balandžio 3 – 22 d. Toronte lygiagrečiai su  moterų kandidačių turnyru.  Varžybos vyko ratų sistema. Dalyviai,  skirtingomis figūrų spalvomis, kiekvienas su kiekvienu, žaidė po dvi partijas. 

Turnyre dalyvavo šachmatų didmeistriai, atrinkti pagal FIDE nustatytą tvarką. 

Laimėjęs 1-ąją vietą 17-metis didmeistris iš Indijos Domeradžu Gukešas tapo jauniausiu šachmatų žaidėju,  užėmusiu 1-ąją vietą kandidatų turnyre ir iškovojusiu teisę žaisti dėl titulo mačą  su pasaulio čempionu Dynu Lirenu.

## Nuostatai

### Dalyvių atranka

2024 m. kandidatų turnyro dalyvių atrankos keliai.

Aštuoni žaidėjai pateko į 2024 m. kandidatų turnyrą  toliau nurodytais keliais:

* **A kelias**. 1 vieta – 2023 m. FIDE pasaulio čempionato varžybos. Atrenkamas pasaulio čempionate antrąją vieta užėmęs dalyvis.
* **B kelias**. 3 vietos – 2023 m. FIDE pasaulio taurės varžybos. Atrenkami trys žaidėjai užėmę: 1, 2 ir 3 vietas.
Jei kuris nors iš šių žaidėjų pasaulio iki taurės varžybų pradžios jau buvo patekęs į 2024 m. kandidatų turnyrą, atrankos vieta atiteka pagal sekančią pirmumo eilę:

- žaidėjui, kuris pasaulio taurėje užėmė 4 vietą;

- pagal aukštą reitingą, kaip nurodyta (E).
 
* **C kelias**. 2 vietos – 2023 m. FIDE Didysis šveicariškasis turnyras. Atrenkami du žaidėjai, kurie užėmę 1 ir 2 vietas.
Jei Didžiojo šveicariškojo turnyro  pradžioje kuris nors iš šių žaidėjų kitu atrankos keliu jau buvo patekęs  į 2024 m.  kandidatų turnyrą, atrankos vieta  skiriama kitam galutinėje įskaitoje aukščiausią vietą  užėmusiam  Didžiojo šveicariškojo turnyro žaidėjui.
* **D kelias**. 1 vieta – aukšto lygio tarptautiniai turnyrai (HIT), skiriama žaidėjui, kuris per vienerius metus (2023 m.)  FIDE nurodytuose reitinguojamuose turnyruose yra pasiekęs geriausią rezultatą ir dar yra nepatekęs  A, B, C keliais. 
Nugalėtojas tampa patekusiu į kandidatų varžybas asmeniu dar  **prieš nustatant  asmenį pagal reitingą,** kaip nurodyta (E) punkte.

*** E kelias**. 1 vieta – žaidėjas, pagal standartinį reitingą 2024 m. sausio mėn. reitingų sąraše įvertintas kaip aukščiausią vietą turintis žaidėjas, su sąlyga, kad jis yra sužaidęs bent keturis standartinius tinkamus  pagal 2023 m. FIDE žiedinių varžybų reglamento 1.1 straipsnio kriterijus (žr. FIDE vadovą D.01.14) ir yra dar nepatekęs  A, B, C, D keliais. Jei du ar daugiau žaidėjų turi vienodą reitingą, dalyvis atrenkamas traukiant tarp jų  burtus. 

Jei dėl pasitraukimo iš 2024 m. kandidatų turnyro reikalingi **rezerviniai žaidėjai**, jų vieta skiriama žaidėjui, kuris dar nepateko į atranką B ir C keliais: kitas aukščiausią vietą galutinėje šveicariškojo turnyru įskaitoje užėmęs  ne žemesnę kaip 4 vietą. 

Jei tai nepadeda pakeisti tinkamo žaidėjo, vieta skiriama pagal E kelio atrankos procesą: A, D ir E keliuose.

### Turnyro formatas
Turnyre 8 žaidėjai žaidžia po dvi partijas ratų sistemos turnyrą (14 ratų). Jei būtų iš vienos šachmatų federacijos du dalyviai, tarpusavyje jie turėtų žaisti 1 ir 8 ratuose. Jei trys - 1, 2, 3 ir 8, 9, 10 ratuose.

### Laiko kontrolė
Kiekvienam dalyviui partijai skiriama po 120 min. pirmiesiems 40 ėjimų, o iki partijos pabaigos  -  dar po 15 min. Nuo 41-o ėjimo žaidėjui, atlikusiam ėjimą, pridedama  30 sek.

### Prizinis fondas
Kandidatų turnyro prizinis fondas yra 500 000 eurų. Turnyro nugalėtojas gauna 48 000 eurų, antrosios vietos laimėtojas – 36 000 eurų, trečiosios – 24 000 eurų.

Likusiems dalyviams, surinkusiems vienodai taškų, nepaisant papildomų rodiklių, piniginis atlygis paskirstomas vienodai..

## Atrinkti dalyviai

## Turnyras

### Turnyro eiga

#### 4-as ratas
Po 4-ių ratų pirmavo Janas Nepomniaščis,  turėjęs 3 taškus. Pustaškiu mažiau buvo surinkę: Domeradžu Gukešas ir Fabianas Karuana.
#### 6-as ratas
Po 6-ių ratų pirmavo du žaidėjai Domeradžu Gukešas ir Janas Nepomniaščis, surinkę po 4 taškus. Pustaškiu atsilikę buvo: Fabianas Karuanas ir Ramešbabu Pragnanandha.

#### 8-as ratas
Po 8 ratų - tie patys lyderiai: surinkę po 5 taškus tebepirmavo Domeradžu Gukešas ir Janas Nepomniaščis; 4,5 taško turėjo Hikaru Nakamura ir Ramešbabu Pragnananha.

#### 10-as ratas
Po 10 ratų ir toliau, po 6 taškus sukaupę, priekyje: Domeradžu Gukešas bei Janas Nepomniaščis, o po pustaškiu nuo jų atsilikę buvo: Ramešbabu Pragnanandha ir Hikaru Nakamura.

#### 12-as ratas
Likus dviem ratams lyderių pagausėjo, turėdami po 7,5 taško pirmavo trys žaidėjai: Domeradžu Gukešas, Janas Nepomniaščis ir Hikaru Nakamura. Netoli nuo jų, pustaškiu atsilikęs buvo Fabianas Karuana.

#### 13-as ratas
Priešpaskutiniame rate 17-metis Domaradžu Gukešas, atsirevanšavęs už pralaimėjimą 7-ame rate Alirezai Firuzdžai, turėdamas 8,5 taško, tapo vienvaldžiu lyderiu.
 
Pustaškiu buvo atsilikę Ianas Nepomniaščis ir Hikaru Nakamura, tarpusavyje sužaidę  lygiosiomis. Prie jų prisijungė dar ir  Fabianas Karuana,  įveikęs Ramešbabu Pragnananhą. 

Tad paskutiniame rate keturi sėkmingiausiai žaidę turnyro dalyviai vis dar galėjo kovoti dėl 1-osios vietos.
#### 14-as ratas
14-ame rate buvo žaidžiama svarbi Gukešui partija su Nakamura. Susidūręs su priimtu valdovės gambitu, Nakamura, žaidęs baltosiomis figūromis pabandė netikėtą 7.a3 ėjimą, bet varžovas tam buvo pasiruošęs. Po partijos Nakamura tai pavadino „nedideliu netikslumu“. Galop partija baigėsi lygiosiomis. 

Tik vėliau paaiškėjo, kad lygiųjų pakako Gukešui, siekiančiam 1-osios vietos turnyre. 
Pasibaigus ratui Gukešas sakė, kad jei Karuana, arba Nepomniaščis, būtų laimėjęs savo partiją, jis buvo pasirengęs žaisti greitąsias partijas.

Bet jų ir neprireikė, nes įtemptoje, beveik šešias valandas trukusioje partijoje, Fabiano Karuanai nepasisekė įveikti Jano Nepomniaščio ir taškais pavyti Domeradžu Gukešo bei pratęsti turnyro dar vienai dienai, per kurią bandytų laimėti turnyrą, žaisdamas trumpąsias partijas.

Vėliau kalbėdamas apie paskutinį ratą Gukešas sakė: „Aš tiesiog buvau tokioje psichologinėje būsenoje, kad tinkamai atlikčiau savo darbą, todėl sužaidęs gerą partija, laukiau kas bus toliau.“ 

„Jis nė sekundei nebuvo blogesnis už kitus šiame turnyre“, – apie Gukešą kalbėjo turnyro generalinis direktorius Robertas Hesas.
 
Turnyras pasibaigė: po 14 ratų ir daugiau nei trijų savaičių žaidimo 17-metis didmeistris Domeradžu Gukešas laimėjo 2024 m. FIDE kandidatų turnyrą ir tapo jauniausiu žaidėju istorijoje, laimėjusiu kandidatų turnyrą.

Jis iškovojo 2024 m. teisę  žaisti mačą su Dynu Lirenu dėl pasaulio čempiono titulo.

### Ratų rezultatai

## Lentelė

**Pastaba.** SB koef*.- Soneborno-Bergerio koeficientas
          
Žaidėjo partijos rezultatas lentelės tamsiame langelyje rodo, kad jis žaidė juodosiomis figūromis.

## Šaltiniai

## Išorinės nuorodos
D Gukešas laimi kandidatų turnyrą